Магічная сямёрка ў культурах розных народаў свету мела значэнне максімума, гранічнай мяжы, паўнаты, абмежавання: сем мудрацоў, сем старажытнаіндыйскіх рышы (абагаўляемых мудрацоў), сем вялікіх багоў Старажытнага Шумера, сем Духаў у егіпецкай рэлігіі, сем мацярок, якія стаялі каля вытокаў роду нганасан у Афрыцы. У магіі на ніткі для замаўлення сем вузлоў, сем разоў паўтараюцца заклёны… Народная традыцыя славян звязвае лік сем са святасцю, здароўем і розумам…У ісламе першы дасканалы лік – сем; сем кліматаў, земляў і мораў, колераў, прарокаў, дзейсных сіл…У індуізме сем каштоўных камянёў брахманаў, сем багоў да патопу, ад якога ўратавалася сем мудрацоў… У буддызме сем – лік пад’ёму, узыходжання да найвышэйшага, месцазнаходжанне цэнтра. Сем крокаў Будды сімвалізуе ўзыходжанне па сямі касмічных ступенях, выходзячых за межы часу і прасторы. Згодна з біблейскім паданнем, менавіта на працягу сямі дзён Бог ствараў наш свет.